Dopamin

Dopamin ( DA, kontraksi 3,4- d ihidroksi penetil amin ) inggih punika molekul neuromodulator sané madué makudang-kudang peran sané mabuat ring sel. Punika wantah bahan kimia organik saking kulawarga katekolamin lan fenetilamin. Dopamin ngawentuk sawatara 80% saking kandungan katekolamin ring otak. Punika wantah amina sane kasintesis antuk ngicalang gugus karboksil saking molekul bahan kimia prekursornyane, L-DOPA, sane kasintesis ring otak lan ginjal. Dopamin taler kasintesis ring entik-entikan miwah katahan buron. Ring otak, dopamin maguna pinaka neurotransmiter —bahan kimia sané kalepas olih neuron (sel saraf) mangda prasida ngirimang sinyal ring sel saraf tiosan. Neurotransmiter kasintesis ring genah otak sakéwanten nglalahin akéh genah sané sistemis. Otak madaging makudang-kudang jalur dopamin sané matiosan, silih tunggilnyané mabuat pisan ring komponen motivasi parilaksana sané mamotivasi antuk hadiah . Antisipasi saking akehnyane soroh hadiah nincapang kadar dopamin ring otak,  lan akeh obat adiktif nincapang pelepasan dopamin utawi ngablok pengambilan ulangnyane ring neuron sesampun pelepasan.  Jalur dopamin otak tiosan sareng ring kontrol motorik miwah ring ngontrol pelepasan makudang-kudang hormon. Jalur miwah kelompok sel puniki ngwentuk sistem dopamin sané dados neuromodulator. 

Ring budaya lan media populer, dopamin sering kagambarang pinaka bahan kimia utama sane ngawinang seneng, nanging pendapat sane mangkin ring farmakologi inggih punika dopamin gumanti ngicenin salience motivasi ;    antuk kruna sane tiosan, dopamin nyihnayang prominensi motivasi sane karasayang (inggih punika, desirability utawi aversiveness) saking pikolih, sane ring gilirannyane nglimbakang parilaksana organisme nuju utawi ngejohang saking ngamolihang pikolih punika.  

Ring jaba sistem saraf pusat, dopamin maguna utamanyané pinaka utusan parakrin lokal. Ring pembuluh darah, punika ngambat pelepasan norepinefrin lan mawiguna dados vasodilator ; ring ginjal, punika nincapang ekskresi natrium lan output urin; ring pankreas, punika ngirangin produksi insulin; ring sistem pencernaan, punika ngirangin motilitas pencernaan lan nyaga mukosa usus ; lan ring sistem kekebalan, punika ngirangin aktivitas limfosit . Sajabaning pembuluh darah, dopamin ring soang-soang sistem perifer puniki kasintesis ring lokal lan ngamargiang efeknyane nampek ring sel-sel sane ngelepasin.

Makudang-kudang pinungkan sané mabuat ring sistem saraf mapaiketan sareng disfungsi sistem dopamin, miwah makudang-kudang tamba utama sané kawigunayang rikala nambanin ipun makarya antuk nguwah efek dopamin. Penyakit Parkinson, kahanan degeneratif sané ngawinang gemeteran miwah gangguan motorik, sangkaning ilangnyané neuron sané ngamedalang dopamin ring genah otak tengah sané kawastanin substansia nigra. Prekursor metabolismenyane L-DOPA prasida kakaryanin; Levodopa, wangun murni L-DOPA, inggih punika tamba sane pinih akeh kaanggen ring Parkinson. Wenten bukti indik skizofrenia nyarengin pauwahan tingkat aktivitas dopamin, lan akehan tamba antipsikotik sane kaanggen nambanin puniki inggih punika antagonis dopamin sane ngirangin aktivitas dopamin.  Obat antagonis dopamin sane pateh taler makudang-kudang agen anti-mual sane pinih efektif . Sindrom kaki gelisah lan gangguan hiperaktif defisit perhatian (ADHD) mapaiketan sareng aktivitas dopamin sane sayan rered.  Stimulan dopaminergik prasida ngawinang ketagihan ring dosis sane tegeh, nanging wenten sane kaanggen ring dosis sane rendah anggen nambanin ADHD. Dopamin punika wenten pinaka tamba sane kakaryanin antuk suntikan intravena . Punika mawiguna ring pengobatan gagal jantung berat utawi syok kardiogenik .  Ring bayi sane wau embas prasida kaanggen hipotensi lan shock septik . 

 Cingak taler 

 Puasa dopamin
 Nyusuin pianak miwah kesuburan
 Endorfin
 Serotonin
 Oksitosin
 Enkefalin

 Lis pustaka 

 Pranala jaba 

Kategori:Dopamin